S-371/2023

1 Mál þetta, sem dómtekið var í dag, höfðaði lögreglustjórinn á Norðurlandi eystra með ákæru, dagsettri 23. júní 2023 sl. á hendur G-kk-þgf B-kk-þgf, kt. [...], [...], Akureyri „fyrir nytjastuld og umferðarlagabrot með því að hafa föstudagskvöldið 10. mars 2023, ekið bifreiðinni [...] í heimildarleysi og undir áhrifum áfengis (alkóhólmagn í blóði ákærða mældist 1,53

0

/

00

), frá [...] á Akureyri þar sem hann tók bifreiðina og suður [...], uns hann ók bifreiðinni á grindverk og brunahana við hús nr. [...] í þessari sömu götu.

Telst þetta varða við 1. mgr. 259. gr. almennra hegningarlaga nr. 19, 1940, með síðari breytingum og 1. mgr., sbr. 3. mgr. 49. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ákærði verði sviptur ökurétti samkvæmt 99. gr. og. 101. gr. nefndra umferðarlaga.

Einkaréttarkrafa:

Í málinu gerir A, kt. [...], [...], Akureyri, bótakröfu á hendur ákærða að fjárhæð kr. 3.350.000-, með vöxtum skv. 8. gr., sbr. 4. gr. laga nr. 38/2001, um vexti og verðtryggingu frá 30. mars 2023 til 30. júlí 2023, en með dráttarvöxtum samkvæmt 1. mgr. 6. gr., sbr. 9. gr. sömu laga frá þeim degi til greiðsludags. Auk þess er gerð krafa um þóknun vegna lögmannskostnaðar samkvæmt mati réttarins eða samkvæmt síðar framlögðum málskostnaðarreikningi, að viðbættum virðisaukaskatti.“

2 Ákærði sótti ekki þing, þrátt fyrir að hafa verið birt fyrirkall. Þar var þess getið að málið kynni að verða dæmt að honum fjarstöddum, sbr. 1. mgr. 155. gr. laga nr. 88/2008. Er því heimilt samkvæmt 1. mgr. 161. gr. sömu laga með áorðnum breytingum að leggja dóm á málið að ákærða fjarverandi, enda varðar brot ekki þyngri viðurlögum en þar er áskilið í a-lið og framlögð gögn verða talin nægjanleg til sakfellingar, sem á við í máli þessu. Verður ákærði sakfelldur fyrir þá háttsemi sem honum er gefin að sök í ákæru og þar er rétt heimfærð til refsiákvæða.

3 Samkvæmt sakavottorði ákærða hluta hann dóm fyrir akstur undir áhrifum fíkniefna 12. október 2018, sem hefur ítrekunaráhrif í máli þessu. Er refsing ákærða ákveðin 45 daga fangelsi, skilorðsbundið til tveggja ára, auk 290.000 króna sektar til ríkissjóðs. Skal 20 daga fangelsi koma í stað sektarinnar verði hún eigi greidd innan fjögurra vikna frá uppsögu dóms þessa að telja.

4 Með vísan til 99. gr. og 101. gr. umferðarlaga nr. 77/2019 ber að svipta ákærða ökurétti í 5 árfrá birtingu dómsins að telja.

5 Með vísan til dómsniðurstöðu og gagna málsins verður fallist á bótakröfu einkaréttarkröfuhafa eins og hún er sett fram í ákæru. Þá verður ákærða gert að greiða einkaréttarkröfuhafa málskostnað eins og í dómsorði greinir að teknu tilliti til virðisaukaskatts.

6 Að kröfu ákæruvaldsins og með vísan til dómsniðurstöðu verður ákærða gert að greiða útlagðan sakarkostnað málsins 98.858 krónur.

H-kk-nf J-kk-nf héraðsdómari kveður upp dóm þennan.

Dómsorð:

Ákærði, G-kk-nf B-kk-nf, sæti fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. almennra hegningarlaga.

Ákærði greiði 290.000 krónur í sekt til ríkissjóðs innan fjögurra vikna frá uppkvaðningu dóms þessa en sæti ella fangelsi í 20 daga.

Ákærði er sviptur ökurétti í 5 árfrá birtingu dómsins að telja.

Ákærði greiði A 3.350.000 krónur með vöxtum samkvæmt 4. gr. laga nr. 38/2001, um vexti og verðtryggingu frá 30. mars 2023 til 30. júlí 2023, en með dráttarvöxtum samkvæmt 1. mgr. 6. gr. sömu laga frá þeim degi til greiðsludags, auk 186.000 króna í málskostnað.

Ákærði greiði 98.858 krónur í sakarkostnað.